З 18 відаў клёну вылучаецца дэкаратыўнасцю клён белы (явар), асабліва баграністая форма, срэбраны і востралісты. Незвычайнай афарбоўкай кары ствала характарызуецца бяроза сэрцавідная і чаромха Маака. Дарэчы, багаты дэндрасад на калекцыю бяроз. Бяроза каменная расце часцей за ўсё на склонах гор і за гэту магчымасць расці на каменні атрымала сваю назву. Бяроза чорная – даўгавечная, вытрымлівае вялікія маразы. Кара чорна-карычневага колеру (адсюль і назва), адслойваецца маленькімі пласцінкамі, якія нагадваюць рыбную луску. Дрэва дасягае ў вышыню да 25 м, працягласць жыцця складае 200 год. Бяроза жалезная (ці Шмідта) мае даволі працяглы век – 400 год, мае цёмна-шэрую афарбоўку. Белая ж бяроза толькі з узростам становіцца чыста белай. Калі бяроза старэе, то цямнее і застаюцца толькі кавалкі белага ствала.